Marina Ovsjannikova

Marina OVSJANNIKOVA (naskiĝis 1978 en Odeso, Ukraina SSR, Sovetunio(ru) https://tass.ru/proisshestviya/14068301), , naskita sub la nomo Marina Tkaĉuk (), estas rusia televidoproduktisto, kiu laboris por la ŝtata televidkanalo Unua Kanalo.

La 14-an de marto 2022, en elsendo pri la invado de Rusio en Ukrainion, ŝi aperis malantaŭ la novaĵprezentisto Katerina Andrejeva kun manskribita kontraŭmilita afiŝo. La teksto sur la afiŝo, kiun ŝi tenis, tekstis (angle kaj ruse): "Ne al la milito, ĉesigu la militon, ne kredu la propagandon, jen oni mensogas al vi, rusoj estas kontraŭ milito". La elsendo estis ĉesigita post la okazaĵo kaj Ovsjannikova estis arestita fare de la polico. La registraĵo ne estis disponebla por elŝutado, kio estas nekutima por ĉi tiu kanaloUkraine war: Protester interrupts Russian TV news show BBC.com 14-3-2022(de) Protest gegen Putins Krieg: Welle der Anerkennung für mutige TV-Mitarbeiterin. En: FAZ.NET, la 15-an de marto 2022.
En la lasta anglalingva linio, la litero G estis renversita. Ŝi plurfoje aldone kriis "Ne al milito!"(de) Protest gegen Ukrainekrieg im russischen TV: Frau laut EU-Angaben verschwunden. En: Der Spiegel. la 15-an de Marto 2022.  

Ŝi poste estis malliberigita.

 Aliaj ekzemploj 
La rusia ĵurnalisto Miĥail Zygar, la kinoreĝisoro Vladimir Mirzojev, kaj aliaj subskribis dokumenton deklarante ke Ukrainio ne estas minaco por Rusio kaj alvokante rusajn civitanojn "diri ne al ĉi tiu milito." Dmitrij Muratov, Nobelpremiito pri paco, sciigis ke la Novaja Gazeta pro protesto publikigos eldonon de la gazeto kaj en la ukraina kaj en la rusa(en) "Nobel Peace Prize winner, other prominent Russian figures condemn country's attack on Ukraine" (Nobel-premio pri paco, aliaj elstaraj rusaj figuroj kondamnas la atakon de lando kontraŭ Ukrainio), The Washington Post, la 24-an de februaro 2022. Arkivita el la originalo la 24-an de februaro 2022.

 Jura situacio en Rusio 
Manifestacioj kontraŭ rusiaj operacoj en Ukrainio kaj nomi tiujn milito estas malpermesataj kaj punindaj (ĝis 15 jaroj en malliberejo) en Rusio per leĝo de la 4-a de marto 2022, kiu "malhelpas la distordon de la celo, rolo kaj taskoj de la armeo de la Rusa Federacio kaj aliaj formacioj dum militistaro kaj aliaj specialaj operacoj".

 Reagoj 
Timofej Dzjadko (), kunlaboranto ĉe la TV-kanalo DoĵdNoto: La ĵurnalistoj de Doĵd kvarfoje ricevis la premion Redkolegia (). La organizantoj de la premio opinias, ke tiamaniere ili povos "helpi tiujn, kiuj konservas altajn profesiajn normojn en Rusio en tempo, kiam libera kaj altkvalita ĵurnalismo estas sub premo de la ŝtato, kaj la homaj rajtoj je parolesprimo kaj libera aliro de informoj estas sisteme malobservataj." (), komparis la agon de Ovsjannikova kun tiu de Natalja Gorbanevskaja kiu en 1968 partoprenis en manifestacio sur la Ruĝa Placo kontraŭ la enveturado de sovetiaj tankoj en Ĉeĥoslovakion(ru) Сеть бурно отреагировала на протестную акцию Марины Овсянниковой (La reto reagis perforte al la protesta ago de Marina Ovsjannikova), Delfi, DW, la 15-an de Marto 2022, alirite la 15-an de Marto 2022..

Laŭ Josep Borrell (la 15-an de marto 2022), la proparolanto de la konsilisto de ekstera politiko de Eŭropa Unio, Ovsjannikova malaperis ekde sia aresto kaj ŝiaj advokatoj ankaŭ ne povis atingi ŝin. La  ŝi ricevis monpunon je 30 mil rubloj (250 eŭroj) pro antaŭe registrita videaĵo en kiu ŝi alvokis partopreni kontraŭleĝajn manifestaciojn.

Dmitrij Peskov, la gazetara sekretario de la rusia prezidento, nomis ŝian agon huliganaĵo kaj la ĵurnalisman laboron de Unua Kanalo "marko de altkvalita, rapida, tre funkcia kaj objektiva informo".

Michel Reimon, aŭstria verdula politikisto kaj proparolanto de la Konsilio de Eŭropo, komentis: "Vi alfrontas 15 jarojn en malliberejo. Ni ne forgesu ilin.”(de) Reaktionen auf TV-Protest: "Ihr Mut ist unglaublich", t-online, la 15-an de Marto 2022.

La 17-an de oktobro Radio Svoboda informis, ke ŝi estas protektata en unu el landoj de Eŭropo, kaj - laŭ rusia socia retejo SOTA - juĝejo en Moskvo prikonsideris la problemon de loĝigo de ŝia neplenaĝa filino kaj verdiktis, ke la infano loĝos kun la patro, kun kiu Ovsjannikova estas divorcita. Prizorga fako argumentis, ke la filino "devus resti kun la patro, ĉar la patrino agas politike".

 Persona vivo 
Marina Ovsjannikova estas filino de ukraina patro kaj rusa patrino.

 Referencoj 

 Vidu ankaŭ 
 Dmitrij Muratov
 Ekaterina Kotrikadze
 (angla vikipedio) 2022 kontraŭmilitaj protestoj en Rusio

 Ekstera ligilo 
  konservita en la jutuba kanalo Radio Svoboda, 14.03.2022 ()
 La filmaĵo de Guardian News de la registrado kaj la protesto sur video ()

Kategorio:Rusiaj ĵurnalistoj
Kategorio:Rusiaj televidprezentistoj